სარკა

სარკა () — მდინარე ჩრდილოეთ იტალიაში. სათავე აქვს ადამელა-პრეზანელის ალპების კალთებზე, ზღვის დონიდან 770 მ სიმაღლეზე. სიგრძე 78 კმ, აუზის ფართობი 2859 კმ². ერთვის გარდის ტბას. ტბიდან გამომავალი მდინარე მინჩოს სახელითაა ცნობილი, რომელიც მდინარე პოს მარცხენა შენაკადია. დამახასიათებელია სწრაფი დინება. ქმნის რამდენიმე წყალვარდნილს, ხოლო ტრენტოს პროვინციაში რენდენის ხეობას. აგებულია ჰიდროელექტროსადგური. ნაპირებზე არაერთი დასახლებული პუნქტია, მათ შორის აღსანიშნავია: კარიზოლო, პინცოლო და სხვ.

იხილეთ აგრეთვე
 იტალიის მდინარეები
 მინჩო
 გარდა

რესურსები ინტერნეტში

 Treccani

კატეგორია:იტალიის მდინარეები